
Melding om fisket uke 33/2026 
Rapporten er skrevet mandag 17.08.2026 av Brynjar Torsteinsson, Tiril Meyer Tøllefsen og Ann-Rita Thoresen

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 33 i 2026, dvs. 10.-16. august 2026.   

Aktiviteten i uke 33 viser en tydelig oppgang fra forrige uke, med en samlet omsetning på 240 millioner kroner. Økningen skyldes særlig høyere omsetning av fryst råstoff, der salg av fryst snøkrabbe fra lager utgjør en stor andel. I tillegg bidrar etterbetalinger på blåkveite til at arten utgjør en større del av omsetningen denne uken, samtidig som taskekrabbeomsetningen fortsetter å ta seg opp i tråd med tidligere sesonger.
Råfisklagets omsetning i uke 33 utgjør 240 millioner kroner (foreløpig tall), opp fra 120 millioner kroner i uke 32. Under følger en kort oppsummering av hovedtallene:
· I uke 33 stod norske fartøy for 188 millioner kroner av totalen, mens utenlandske fartøy omsatte for 52 millioner kroner. Av omsetningen for norske fartøy kom 102 millioner kroner fra fersklevert råstoff, og 86 millioner kroner fra fryst råstoff. 
· I tilsvarende uke i fjor var totalomsetningen 212 millioner kroner. Av dette stod utenlandske fartøy for 14 millioner kroner, mens norske fartøy stod for 198 millioner kroner, fordelt med 105 millioner kroner på fersk og 92 millioner kroner på fryst råstoff. 
· Hittil i år (per uke 33) er total omsetning 14.348 millioner kroner. Av dette utgjør utenlandske landinger totalt 1.442 millioner kroner, mens norske fartøy står for 12.906 millioner kroner. Fordelt med 8.105 millioner kroner på fersk og 4.800 millioner kroner på fryst råstoff. 
· Til samme tid i fjor var totalomsetningen 14.925 millioner kroner, hvorav 2.343 millioner kroner kom fra utenlandske fartøy. For norske fartøy var omsetningen 12.582 millioner kroner, fordelt med 7.453 millioner kroner på fersk og 5.125 millioner kroner på fryst råstoff. 

Omsetning uke 33 2026
Råfisklagets omsetning for norske båter i uke 33 i år fremgår av tabell 1, med fordeling på fersk/fryst råstoff, og per fiskeslag. 
Tabell 1. Omsetning for norske båter i uke 33/2026, fordelt per fersk/fryst og per fiskeslag.

Frystomsetning
Foreløpige tall for fryst råstoff fra norske fartøy i uke 33 viser 1.499 tonn til verdi 86 millioner kroner, opp fra forrige ukes 501 tonn til verdi 21 millioner kroner. 
Snøkrabbe, reker og torsk stod for det meste med henholdsvis 31, 23, og 10 millioner kroner, og for øvrig slik det fremgår av tabell 1. 
Landinger av fryst råstoff fra norske fartøy til nøytrale fryselager i uke 33 var på totalt 1.846 tonn, opp fra 488 tonn uka før. Dette er kvanta som bare er delvis omsatt. Topp 5 arter landet i uke 33: 
· Reke med 1.043 tonn
· Hyse med 280 tonn
· Torsk med 213 tonn
· Sei med 50 tonn
· Brosme med 15 tonn
Mesteparten av kvantumet fryst er levert fra 3 trålere (hovedsakelig reke) med 1.118 tonn, og 3 snurrevad-fartøy med 481 tonn.
Ferskomsetning
Omsetningen av fersklevert råstoff i uke 33 endte på 102 millioner kroner, opp fra 82 millioner kroner uken før. 
De største artene på ferskomsetningen målt i verdi i uke 33:
· Torsk – 28 millioner kroner
· Sei – 23 millioner kroner
· Kongekrabbe – 15 millioner kroner
· Hyse – 9 millioner kroner
Fersk torsk
Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser i uke 33 i år og i fjor. De to
 tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusivt restråstoff.

Tabell 2. Omsetning av fersk torsk, A og ekstra kvalitet fra norske båter i uke 33, 2026 sammenlignet med samme uke i fjor. Fra redskapene garn, jukse, line og snurrevad, eksklusivt restråstoff.

Tabell 3. Priser av fersk torsk per redskap, A og ekstra kvalitet fra norske båter i uke 33, 2026, eksklusiv restråstoff.

Omsetningen av fersk torsk i uke 33 utgjorde 542 tonn til 27.8 millioner kroner. En oppgang fra uken før, da det ble omsatt 406 tonn til 21 millioner kroner. 
Den geografiske fordelingen av omsetningen i uke 33 er fremstilt i tabell 2. Kvantum fordelt på redskap viser følgende: 
· 365 tonn på snurrevad
· 65 tonn på garn
· 63 ton på line/autoline
· 32 tonn på teiner
· 13 tonn på juksa

Hittil i 2026, per uke 33 er det omsatt 80.622 tonn fersk torsk til en verdi på 5.224 millioner kroner, mot 94.853 tonn og 4.683 millioner kroner til samme periode i fjor. 
Fersk sei
Omsetningen av fersk sei i uke 33 utgjorde 1.069 tonn til en verdi på 22.924 millioner kroner, en stor oppgang fra forrige ukes 619 tonn til 13.8 millioner kroner. Av kvantumet i uke 33 er det følgende redskapsfordeling:
· 643 tonn på snurrevad
· 212 tonn på garn
· 91 tonn på juksa
· 63 tonn på trål
· 34 tonn på not
· 24 tonn på line/autoline

Hittil i 2026 (per uke 33) er det omsatt 28.024 tonn fersk sei til en verdi på 618 millioner kroner, mot 49-362 tonn til 706 millioner kroner i samme periode i fjor. 
Den totale omsetningen av fersk sei i uke 33 fordeler seg per sone slik det fremgår av tabell 4 med prisinformasjon angitt i samme tabell.
Tabell 4: Omsetning av fersk sei, A og ekstra kvalitet fra norske båter i uke 33, 2026 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.

Fersk hyse
Kvantumet fersklevert hyse i uke 33 utgjorde 391 tonn til verdi 8.7 millioner kroner, en nedgang fra 574 tonn til verdi 13.3 millioner kroner uken før. Redskapsfordelingen for var slik: 
· 290 tonn på snurrevad
· 66 tonn på line/autoline
· 34 tonn på garn
· 1 tonn samlet på juksa og teiner
Hittil i 2026 (per uke 33) er det omsatt 20.722 tonn fersk hyse til en verdi på 490 millioner kroner, mot 20.765 tonn og 334 millioner kroner i samme periode i fjor. 
Tabell 5 viser den geografiske spredningen av ferskhysefisket i uke 33 med prisinformasjon angitt i samme tabell. 
Tabell 5: Omsetning av fersk hyse, krokfanget, A og ekstra kvalitet fra norske båter i uke 33, 2026 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.

Kongekrabbe
I uke 33 ble det omsatt 58 tonn kongekrabbe til en verdi av 16 millioner kroner. Det er en økning fra 54 tonn og 13 millioner kroner uken før. Av totalen er 29 tonn tatt i det kvoteregulerte fisket av 80 fartøy til gjennomsnittspris 422,28 kr/kg. Videre er 28 tonn tatt i det uregulerte fisket av 73 fartøy til gjennomsnittspris 136,47 kr/kg. 
Fangsten levert i uke 33 er fangstet i følgende områder:
· 26 tonn mellom Magerøya og Måsøy
· 14 tonn i havområdet mellom Berlevåg og Båtsfjord
· 5 tonn i Tanafjorden
· 5 tonn i Porsangerfjorden
· 4 tonn i Varangerfjorden
· 2 tonn i Laksefjorden
· Kvanta under 1 tonn i resterende fangstfelt
Taskekrabbe
I uke 33 ble det omsatt 146 tonn fersk taskekrabbe til en verdi av 2,2 millioner kroner. I uke 32 ble det omsatt 134 tonn til en verdi av 2 millioner kroner. I 2025 begynte hovedsesongen for omsetningen av taskekrabbe gjennom Norge Råfisklag rundt uke 30. I år ser vi liknende tendenser, og omsetningen i 2025 var på sitt høyeste i uke 35, med en jevn fordeling av kvantum frem til og med uke 40. 
I uke 33 er det registrert omsetning fra 89 forskjellige fartøy til 5 forskjellige kjøpere. Den geografiske fordelingen av landingene til fangsten er: 
· 53 tonn på Helgeland
· 47 tonn i Sør-Trøndelag
· 20 tonn i Lofoten
· 14 tonn i Nordmøre
· 13 tonn i Nord-Trøndelag
Fersk reke
I uke 33 ble det omsatt 42 tonn ferske reker til verdi 4 millioner kroner, en økning fra 16 tonn og 1,7 millioner kroner uka før. 
Fordelt per fangstfelt har vi følgende oversikt: 
· 29 tonn i Varangerfjorden
· 7 tonn i Balsfjorden
· 2 tonn i Ullsfjorden
· 1,4 tonn i Vågsfjorden
· Kvanta under 1 tonn i resterende fangstfelt. 
Hittil i 2026 (per uke 33) er det omsatt 1.104 tonn fersk reke til verdi 104 millioner kroner. Herav utgjør fersk kokt reke 818 tonn til verdi 98 millioner kroner, og rå reke til pilling utgjør 286 tonn til 5,5 millioner kroner. I samme periode i fjor var det omsatt 1.743 tonn fersk reke til 154 millioner kroner.

Landingsoversikt
Tabellene viser totalt antall fartøy som landet i området, fordelt på sted og redskap. For hver art (torsk, hyse og sei) er det oppgitt høyeste registrerte fangst per enkeltfartøy innen den aktuelle gruppen. Tallene representerer dermed maksimal fangst per art og ikke samlet fangst for alle fartøy. Dersom én båt har størst fangst av torsk og en annen båt har størst fangst av sei, vil tabellen vise høyeste registrerte fangst for hver art, selv om det er ulike fartøy som står bak disse fangstene.
Fra omsetninga fra perioden i uke 33 2026 har vi følgende oversikt (alle kvanta i rundvekt):
Øst-Finnmark

Vest-Finnmark

Troms

Vesterålen

Lofoten/Salten
[image: ]

Helgeland-Nordmøre

